Eesti Anestesioloogide Selts

**EAS JUHATUSE KOOSOLEKU PROTOKOLL**

Mäo 17. veebruar 2021 nr 2-2021

Juhatas Juri Karjagin

Protokollis Veronika Reinhard

Võtsid osa: Hans-Erik Ehrlich, Mari-Liis Ilmoja, Kerli Vijar, Olavi Maasikas, Tuuli Metsvaht, Fred Värsi (veebis)

**Päevakord:**

1. Juhatuse töökord
2. Juhatuse liikmete rollide jagamine
3. Seltsi president
4. Üritused kevadel ja sügisel ning järgmisel talvel.
5. Lasteanesteesia raamat paberil ning veebis.
6. Välja jagamata koolitustoetused
7. Pikaajaliste seltsi juhatuse liikmete tänamine.
8. Töögruppide loomine
9. **Päevakorrapunkt**

**Kuulati**: Juri Karjagin tutvustas juhatuse töö põhimõtteid: 3-4 koosolekut aastas. Autokompensatsiooni koosolekutele sõiduks makstakse kinni 15 senti km kohta sõidupäeviku alusel. Ürituste puhul lepitakse kokku vastutajad.

1. **Päevakorrapunkt**

**Arutati**: Vajalik on jagada juhatuse liikmete rollid. Arutati võimalikke kandidaate.

**Otsustati**:

Sekretärina jätkab Veronika Reinhard, uueks laekuriks saab Hans-Erik Ehrlich

1. **Päevakorrapunkt**

**Kuulati**. Juri Karjagin ei ole ümber mõelnud presidendikohast loobumise osas. Setsi juhatuse valimiskorda on muudetud, eelnevalt paluti ka ettepanekuid Seltsi liikmetelt.

Õigeaegselt ei tulnud mingeid ettepanekuid presidendivalimiste muutmise osas, ettepanekud hakkasid tulema detsembris-jaanuaris ja ka üldkoosolekul, kuid siis oli juba liiga hilja.

**Arutati**: Tava, et valitakse korraga juhatuse liikmeid ning presidenti, on senini toiminud, vaid üksikud presidendihääled on läinud kaduma, kui liiget ei olegi üldse juhatusse valitud.

Võimalik, et oleks vaja teistsugust valimiskorda. Selleks on vaja muuta põhikirja.

Erinevad variandid juhatuse ja presidendi valimiseks: ühes etapis, kahes etapis, juhatus valitakse, aga nad ise valivad presidendi. Tuleks teha töörühm, et võimalikud variandid liikmeteni viia ja lasta liikmetel otsustada.

**Otsustati**:

Juri Karjagin jätkab vähemalt järgmise üldkoosolekuni presidendina, kuna praegune pandeemiline aeg komplitseerib vahepealsete koosolekute ja hääletuste tegemist. Hetkel reaalsete kokkusaamistega üritusi ei planeeriks üldse.

1. **Päevakorrapunkt**

**Kuulati**:

7.-8. maiks on broneeritud Pärnus konverentsiruumid. Hetkel pole teada, et seal oleks viimane äraütlemisekuupäev kinnitatud. Baltlased soovivad veebipõhist üritust ikkagi teha.

**Arutati**: Kohapealset üritust kevadeks planeerida ei riski. Oleks mõistlik teha veebipõhine üritus.

Põletusseminar võiks olla veebipõhine, kevadel, mai teises pooles. Hans räägib põletusarstidega. Samal päeval võiks olla kirurgide ja opiõdede üritus, siis saaks opitoa vabaks ja rohkem anestesiolooge osaleda.

Veel on huvi olnud psühhiaatritel, on suheldud Raine Pilliga ühisseminari osas. Hetkel täpsem plaan teadmata. Veronika uurib edasi. See võiks olla sügiseks 2021. Samale ajale võiks ka mürgistusi planeerida? Psühhotoksikoloogia seminar näiteks.

Talvelaager. Kas Pühajärvel või mujal? 28.-30. jaanuar 2022 on Pühajärve broneeritud.

**Otsustati:** Talveseminar 2022 toimub Pühajärvel 28.-30. jaanuaril, kui pandeemiline olukord võimaldab üritust korraldada.

1. **Päevakorrapunkt**

**Kuulati**: Lasteanesteesia abivahendi staatus

**Arutati:** Kas on vajalik vaid raamat või ka elektrooniline versioon. Hetkel on olemas alustatud veebilehena, mis töötab ka internetita (?)

Vajalik leida raha.

**Otsustati:**

Tuuli Metsvaht moodustab töögrupi 1. märtsiks 2021. Mari-Liis Ilmoja tegeleb rahastamisega, eelkõige teavitustööga kõikide huvitatud osapoolte hulgas, et materjalide tegemine saaks rahastatud.

1. **Päevakorrapunkt**

**Kuulati**: Koolitustoetustele ei tulnud nii palju taotlusi kui oli plaan toetusi välja anda

**Otsustati:**

Kolm toetust jäävadki välja andmata, täiendavat konkurssi välja ei kuuluta.

1. **Päevakorrapunkt**

**Kuulati**: Raido Paasma on 20 aastat Seltsi juhatuses töötanud, teinud väga korrektset tööd.

**Arutati**: Kas ja kuidas tänada Raidot tehtud töö eest?

**Otsustati:** Otsustati, et teeme tänumeene. Vastutajaks Mari-Liis Ilmoja.

1. **Päevakorrapunkt**

**Kuulati:** Töögrupid.

**Arutati:** Vaja tegeleda järgmiste teemadega ning nende jaoks oleks vajalik luua töögrupid:

* Juhatuse ja presidendivalimiste kord.
* Lasteansteesia abivahend (vt. p 5)
* TISS skooringu muutmine - hetkel ei saa me ennast kodukootud skooringu alusel rahvusvaheliselt võrrelda
* Haigekassa hinnakiri: AIRVO

**Otsustati:**

* Juhatuse ja presidendivalimiste korra töörühma hakkab juhtima Mari-Liis Ilmoja
* Lasteansteesia abivahendi töörühma hakkab juhtima Tuuli Metsvaht, lepiti kokku töörühma moodustamine 1. märtsiks 2021
* Haigekassa hinnakirja AIRVO lisamine tuleks läbi arutada pulmonoloogidega. Juri Karjagin.
* TISS skooringuga tegeleb juba Hans-Erik Ehrlich tänu e-intensiivravi CHA programmile, seega jääb tema seda töörühma ka vedama.

Järgmine EASi juhatuse koosolek lepitakse jooksvalt kokku aprilli 2021 lõpuks.

Juri Karjagin Veronika Reinhard

juhataja protokollija

/allkirjastatud digitaalselt/ /allkirjastatud digitaalselt/